PLANINSKO DRUŠTVO CELJE MATICA                                                   CELJE, 13.02.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

S  T R O J A N  V  T R E M E R J E,
V NEDELJO, 24. FEBRUARJA 2008

ŽE DVE DESETLETJI BOSTA MINILI LETOS,

KO SMO SE PRVIČ ODLOČILI IZMERITI RAZDALJO OD TROJAN DO TREMERJA.

V NASLEDNJIH LETIH SMO POHOD PONOVILI ŠE SEDEMKRAT.

PRI TEM NISMO NA POTI NIKOLI IMELI POSEBNIH TEŽAV,

KER SMO SE VEDNO RAVNALI PO STAREM REKLU, DA SE POČASI PRIDE DALEČ.

VEDNO ZNOVA SMO UGOTAVLJALI,

DA JE DO TREMERJA ČEZ VRHOVE MED SAVO IN SAVINJO OKOLI DESET UR HODA.

VABIMO VAS, DA SKUPAJ Z ALBINOM, NAŠIM PLANINSKIM VODNIKOM,

OB DVAJSETLETNICI DEVETIČ PREHODIMO TO NEKOLIKO DALJŠO A NE TEŽKO POT.

S TEM IZPOLNJUJEMO TUDI ŽELJO TISTIH UDELEŽENCEV,

KI NE BI RADI SVOJE VZDRŽLJIVOSTI PRESKUŠALI LE ENKRAT NA PET LET ...

OB PETIH ZJUTRAJ, OB 5.00,

SE ZBEREMO NA POSTAJALIŠČU PRED GARAŽNO HIŠO OB LJUBLJANSKI CESTI
IN SE Z NAROČENIM AVTOBUSOM ODPELJEMO NA PREVRTANE TROJANE, 569 M.

NA POTI S TROJAN V TREMERJE SE POVZPNEMO NA ŠTIRI NAJVIŠJE VRHOVE:

NA ČEMŠENIŠKO PLANINO,








1204 M,

NA JAVOR,











1131 M,

NA MRZLICO,










1122 M,

IN NA GOZDNIK,










1090 M.

SPOTOMA SE OGLASIMO IN OKREPČAMO

V PLANINSKEM DOMU DR. FRANCIJA GOLOBA NA ČEMŠENIŠKI PLANINI,
1120 M,

V PLANINSKEM DOMU NA MRZLICI,






1093 M,

IN V DOMU NA ŠMOHORJU,








  781 M.

ČASA ZA POSTANEK NI NIKJER NA PRETEK.

LE NA MRZLICI SE USTAVIMO ZA SLABO URO, DRUGOD NAJVEČ POL TOLIKO.

POHOD SKLENEMO PRI DRAKSLERJU V TREMERJU, 233 M,

ODKODER SE MED SEDMO IN OSMO URO ZVEČER

VRNEMO Z NAROČENIM AVTOBUSOM V CELJE OZIROMA ŽALEC.

PREHODILI SMO POT, KI NI RAVNO KRATKA NITI NA ZEMLJEVIDU.

VEČJI DEL SMO SLEDILI OZNAKAM ZASAVSKE IN SAVINJSKE PLANINSKE POTI.

NAJSTRMEJŠI ODSEK JE BIL SESTOP Š ČEMŠENIŠKE PLANINE.

KER SMO JO NA VRHEH
OD SPOMENIKA NA KRIŽIŠČU PRI SVETEM LENARTU, 891 M,

MAHNILI NA VRH JAVORA KAR PO SENOŽETI IN ČEZENJ PO NEOZNAČENIH STEZAH,

SMO SE OGNILI PRECEJ DOLGI CESTI OKOLI VRHA.

CESTA NA MRZLICO JE PO IZKUŠNJAH NAJNAPORNEJŠI DEL NA VSEJ POTI!

DOBRA OBUTEV JE NA TAKO DOLGEM POHODU NAJVAŽNEJŠI DEL OPREME.

V NAHRBTNIKU IMEJMO MANJŠE DEREZE, ČE BO MORDA KJE ŠE LEDENO.

NITI JUTRANJI NITI VEČERNI MRAK NAS NE BI SMEL NAJTI NEPRIPRAVLJENIH.

OBLECIMO SE PRIMERNO GLEDE NA VREMENSKE RAZMERE,

KER BOMO POT PREHODILI TUDI OB MANJ OBETAVNI NAPOVEDI.

ZA IZLET SE PRIJAVIMO V DRUŠTVENI PISARNI NA STANETOVI 20,

KJER PLAČAMO SKUPAJ 7,00 EVROV ZA AVTOBUSNA PREVOZA

NA TROJANE IN IZ TREMERJA V CELJE OZIROMA ŽALEC.

N A  S V I D E N J E  N A  T R O J A N A H

TONE PRIMOŽIČ

